# brasañ
## Brezhoneg
### Etimologiezh

    Savet diwar an anv-gwan bras hag an dibenn-ger -añ.

### Furm anv-gwan

brasañ /ˈbrasːã/
* Derez-uhelañ an anv-gwan bras
* dirak un anv-kadarn:
** « Nann, nann », eme ar roue, « c'houi an hini a yelo, rak en ho korf bihan e kavan ar vrasa furnez. » — (Jakez Riou, Troiou-Kamm Alanig al Louarn I, Gwalarn niv. 89, Ebrel 1936, p. 30.)
** ... er brasañ ezhommoù ..., Louis Eunius, gwerzenn 28
** Doue a oar gwell egedomp ar pezh a zo ar gwellañ evit hor brasañ mad ; [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 35.)
** Doue a oar gwell egedomp ar pezh a zo ar gwellañ evit hor brasañ mad ; [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 35.)
** Unan eus ar gwellañ hag eus ar brasañ parrezioù eus ar vro-se, — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 53.)
** Per ar Sant ha Mari Kreac'h a vevas er brasañ karantez ..., — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 127.)
** Diskuizh ar Sul a zo graet evit brasañ mad ar c'horf. BUAS 135
** Va brasañ aon eo na vefe diframmet va zammig bara diganin eus tre va genou, KLAM 17. (Kompren a rafemp gwelloc’h eus tre ma dent pe eus ma genou.
* warlerc'h un anv-kadarn:
** [...] En eur ober pemp pe c'houec'h vloaz hepken n'oun ket chenchet kement-se, koulskoude, ma na c'hellfec'h mui anaout mignon brasa ar Gerlabaned. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 10.)
* en droienn ar pep brasañ (eus an dud): ar pep muiañ
* en droienn eus ar re vrasañ
* un dra ar vrasañ:
** Setu ma teu dezhañ ur c’hoant kousket ar vrasañ, — (Fañch an Uhel, Kontadennoù ar Bobl/2, Al Liamm, 1985, p. 66.)
** Ar ger Tabou ! Tabou ! a lavare dalc'h mad a reas din dont da gompren. Tabou en ho iez a sinifi eun dra sacr ; ep mar ebet ar zarpant a zo unan euz ho Doueou, hag oc'h he laza em oa great eun torfet ar brasa. — (G. M., Enezen ar Vignoned, Feiz ha Breiz, 8 Du 1873, p. 319a.)
* dirak un islavarenn-stag
** War an eskibien e kouezhas da gentañ gwallyoul an dud fallakr : kenteliet-mat oant gant brasañ enebour en deus Doue hag e Iliz war an douar. — (Lan Inizan, Emgann Kergidu 1, Brest, 1877, eil emb. Al Liamm 1977, p. 15.)
* en droienn brasañ ma c'hall:
** Lom a zigoras e zaoulagad ar brasañ ma c'hellas, hag a sellas. — (Jakez Riou, An Ti Satanazet, Skridoù Breizh, 1944, p. 19.)

#### Troioù-lavar

* an darn vrasañ
* al lodenn vrasañ
* bezañ en e vrasañ
* ar brasañ

#### Krennlavaroù

* Miz C'hwevrer : hanter-blouz, hanter-foenn, hanter gerc'h Met al lodenn vrasañ c'hoazh war-lerc'h. — (Jules Gros, Le trésor du breton parlé Troisième Partie, 1974, p. 324.)

#### Gerioù enepster

* bihanañ